Tuinier vas vir Bfn-vrou se moord | Maroela Media
Daleen Cameron (Foto: Daleen Cameron, Facebook)
Die tuinwerker wat die dag van Daleen Cameron (67) se moord saam met haar by die gesin se huis in Bloemfontein was, is in hegtenis geneem.
Volgens lt.kol. Thabo Covane, polisiewoordvoerder, is die 39-jarige tuinwerker Woensdag omstreeks 21:30 in verband met Cameron se moord in hegtenis geneem.
Maroela Media het vroeër berig Cameron se man, Alex, het Dinsdag gou apteek toe gegaan en Cameron alleen tuis saam met die tuinwerker gelaat. Toe hy terugkom, het hy sy vrou se liggaam in 'n plas bloed gevind en die tuinwerker was skoonveld.
"Die polisie se ondersoekspan soek sedertdien na die tuinwerker en het hom 'n dag ná die moord – met behulp van die gemeenskap – in die Botshabelo-nedersetting opgespoor," bevestig Covane.
"Polisiebeamptes het 'n sinkhuis in die nedersetting strategies omsingel, dit afgesper en op die verdagte toegeslaan."
Covane sê die polisie het tydens die inhegtenisneming op bloedbevlekte klere beslag gelê. Duur bottels alkohol wat na bewering Dinsdag uit die Cameron-egpaar se huis gesteel is, is ook in die besit van die tuinwerker gevind.
Die tuinwerker is tans uit op parool vir sakeroof.
Die motief vir die moord is in hierdie stadium nog nie bekend nie. Die tuinwerker sal na verwagting Maandag in die landdroshof in Bloemfontein verskyn op aanklagte van moord en huisroof.
Bloemfontein Daleen Cameron In die nuus
Aansienlike toename in hondsdolheid onder SA'ners
En sekker weer borg kry vir die volgende moord
Geen tuinwerker of huiswerker meer nie, dankie. Ons regstelsel is darem uitstekend "Uit op Parool vir sakeroof " en daar pleeg hy toe sommer moord. Nou word daar weer parool toegestaan en wat dan?
Verstaan ek reg? Is die vent op parool vrygelaat nadat hy moord gepleeg het… of was hy op parool toé hy die moord gepleeg het?
Die motief is om te MOOR en die "kick" wat daaruit gekry word. Dis vir hulle lekker om iemand dood te maak. Ook so ironies – maak die persoon dood by wie jy kos en geld kry.
Dit is hoekom ek geen tuinier of huishulp aanhou nie. Hul is net skelm. Ek is al in my 60 en daar is nog nooit by my ingebreek nie. Laat mens dink ne